สรุป CIRCUIT BREAKER ทั้งหมดในประเทศไทย
[UPDATE] ตลาดหุ้นไทยปิดภาคเช้าวันนี้ ติดลบ 109.84 จุด ถ้าวันนี้ตลาดลบ 124.99 จุด จะโดน CIRCUIT BREAKER หรืออีก 15.15 จุดเท่านั้น  โดยสาเหตุที่วันนี้ตลาดลงแรงก็เพราะว่า ในช่วงเช้าของไทย สหรัฐประกาศห้ามการเดินทางไป และกลับจากยุโรปทั้งหมด ยกเว้น สหราชอาณาจักร เป็นเวลา 30 วัน มีผลวันศุกร์นี้
12 มี.ค. 2563

[UPDATE] ตลาดหุ้นไทยปิดภาคเช้าวันนี้ ติดลบ 109.84 จุด
ถ้าวันนี้ตลาดลบ 124.99 จุด จะโดน CIRCUIT BREAKER หรืออีก 15.15 จุดเท่านั้น
โดยสาเหตุที่วันนี้ตลาดลงแรงก็เพราะว่า ในช่วงเช้าของไทย สหรัฐประกาศห้ามการเดินทางไป และกลับจากยุโรปทั้งหมด ยกเว้น สหราชอาณาจักร เป็นเวลา 30 วัน มีผลวันศุกร์นี้
นอกจากเหตุการณ์ต่างประเทศ 
วันนี้กระทรวงสาธารณสุขก็ได้ประกาศยืนยันว่าคนไทย
ติดเชื้อ COVID-19 จากการไปสังสรรค์กับเพื่อนที่บินมาจากฮ่องกงจำนวน 11 คน
ทั้งหมดนี้ทำให้ตลาดหุ้นไทยถูกแรงเทขาย 
เรียงตามมูลค่าซื้อ-ขายสูงสุด นำโดย 
AOT -13%
PTT -7%
BAM -12%
CPALL -6%
GULF -12%
ในประวัติศาสตร์ที่ผ่านมาตลาดหุ้นไทยเคยโดน CIRCUIT BREAKER ไปทั้งหมด 3 ครั้ง
Circuit Breaker นั้นจะเกิดขึ้นเมื่อดัชนี SET นั้น ลงกว่า 10% ของวันก่อนหน้า
โดยมีจะมีการพัก 30 นาทีก่อนเปิดให้ซื้อขายอีกครั้งหนึ่ง 
และจะปิดอีกครั้งหากดัชนียังลงต่อ 10% หรือรวมเป็น 20% โดยจะพักเป็นเวลา 1 ชั่วโมง
ในไทยนั้นเคยเกิดเหตุการณ์ อย่างนี้มาแล้วทั้งหมด 3 ครั้ง 
ครั้งแรกเกิดขึ้นใน วันที่ 19 ธันวาคม ปี พ.ศ. 2549 
โดยในปีนั้นทางธปท. มีนโยบายที่กันสำรอง 30% เพื่อไม่ให้เงินบาทแข็งค่ามากเกินไป โดยต่างชาติที่จะนำเงินมาลงทุนในไทยจะต้องถูกกันเงินไว้ 30% และ จะได้รับเงินคืนเมื่อ ลงทุนมากกว่า 1 ปี ซึ่งก็ส่งผลให้นักลงทุนต่างชาติพากันเทขายอย่างหนัก
ตลาดหุ้นในวันนั้นปิดที่ ลบ 108.41 จุด คิดเป็น -14.84% 
และทำจุดต่ำสุดที่ -19.52% ภายในวันเดียว
ส่วนครั้งที่ 2 และ ครั้งที่ 3 เกิดจากผลกระทบจาก วิกฤตซับไพรม์ 
วันที่ 10 ตุลาคม ปี พ.ศ. 2551 ตลาดหุ้นวันนั้น -9.61% 
วันที่ 27 ตุลาคม ปี พ.ศ. 2551 ตลาดหุ้นวันนั้น -10.50%